Hunchimpansen Laura fra Aalborg Zoo nedkom i går morges, og haven er sikret noget af en trækplaster til forårssæsonen. Ungen er sund og rask, og skal nu integreres i den øvrige chimpanseflok, der tæller i alt otte dyr. - Vi vidste, at der var en på vej, så det kom ikke som nogen overraskelse. Hun har en, der går herinde nu, og han er en lille frækkert, og det ser også ud til, at den her kan blive det, så det håber vi, siger dyrepasser Ove Dahl. Faderen til den lille nye beboer er den 22-årige chimpanse Martin, der dermed sætter sin 10. unge i verdenen, og i det fine solskinsvejr var hverken mor eller barn blege for at vise sig frem.
Aalborg Zoo fik 2. påskedag en ny beboer.